Yédégán á mə̄ndá mə́ kúm mə́ Ashdod ai á mə̄ndá mə́ kúm yā á ńnam Égîptɛn nâ: Tógán á miǹkǒl mí Samaría á yób, mǐ yén ábím ézəŋ báfug á tísɔn tě, ábím bə́bə̂ bə́ mam lábɔban étēde ! 10Bâyə̌m kig wulu á tə́tə̄lə́, ­bángūni mətóm ai wúb á mə̄ndá mábán, Ǹtondôbə énye a kɔ́bɔ nálā. 11Asú tē ńdɔ Ǹtondôbə Zambá ā kɔ́bɔ̄ nâ: Ǹzízíŋ wâyi díli ńnam, ngul dzoe yáyi man, məndá mə́ kúm móē mâyi saaban. 12Ǹtondôbə a kɔ́bɔ̄ nâ: Anə́ ḿból ńnɔ́ni biyə́m ā fadi á ḿbōm émgbə́m mim̀byɛ̌ míbɛ̄ ai etun álɔ́, éyə̄ bɔ́n bə́ Ísraɛ̂l bâyi fadibǎn nālá. É bǒd yā bə́ tɔ̄á á Samaría á bə̄lɔ́ŋ sīa ai bəfílā yā énɔ̌ŋ.